Íbúum Vesturlands fjölgaði lítillega milli áranna 2011 og 2012 en um leið hækkaði meðalaldur þeirra . Þetta kemur fram í nýjum Hagvísi Vesturlands um lýðfræðilega þróun sem Vífill Karlsson hagfræðingur hjá Samtökum sveitarfélaga á Vesturlandi hefur tekið saman . Fjölgun íbúa kemur fram í flestum sveitarfélögum landshlutans , en þó fækkar í sumum . Mesta fjölgunin á tímabilinu varð á Akranesi eða um 0,4% en sú næstmesta á Snæfellsnesi eða 0,2% . Íbúum í Dölum fækkaði hins vegar um 2,9% . Meðalaldur íbúa heldur áfram að hækka líkt og undanfarin ár og er nú 38,5 ár . Minnst hækkaði meðalaldur íbúa á Akranesi og á Snæfellsnesi , en mest í hinum hefðbundnu landbúnaðarhéruðum , í Borgarfirði og Dölum .